Document ID: 32007D0688

DEĊIŻJONI TAL-KUMMISSJONI
tad-19 ta’ Ottubru 2007
li temenda d-Deċiżjoni 2005/393/KE dwar żoni ristretti fir-rigward tal-bluetongue
(notifikata taħt id-dokument numru C(2007) 5054)
(Test b’relevanza għaż-ŻEE)
(2007/688/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/75/KE ta’ l-20 ta’ Novembru 2000 li tistipula d-dispożizzjonijiet speċifiċi għall-kontroll u l-qerda tal-bluetongue (1), u b’mod partikolari l-Artikolu 8(3) tagħha,
Billi:
(1)
Id-Direttiva 2000/75/KE tistipula regoli u miżuri ta’ kontroll kontra l-bluetongue fil-Komunità, inkluż it-twaqqif ta’ żoni ta’ ħarsien u ta’ sorveljanza u projbizzjoni li ma tippermettix li annimali jħallu dawn iż-żoni.
(2)
Id-Deċiżjoni tal-Kummissjoni 2005/393/KE tat-23 ta’ Mejju 2005 dwar żoni ta’ ħarsien u ta’ sorveljanza fir-rigward tal-bluetongue u kundizzjonijiet li japplikaw għall-movimenti minn jew f’dawn iż-żoni (2), tipprevedi għad-demarkazzjoni ta’ żoni ġeografiċi globali fejn iż-żoni ta’ ħarsien u ta’ sorveljanza (“iż-żoni ristretti”) għandhom jiġu stabbiliti mill-Istati Membri fir-rigward tal-bluetongue.
(3)
Wara n-notifika ta’ tifqigħat ta’ bluetongue serotip 1 f’Lulju 2007 fin-Nofsinhar ta’ Spanja, Spanja stabbiliet żona ristretta minħabba din it-tifqigħa.
(4)
Wara talba ssostanzjata ppreżentata minn Spanja, huwa xieraq li tiġi emendata d-demarkazzjoni taż-żona ristretta E fl-Anness I għad-Deċiżjoni 2005/393/KE u li tinħoloq żona ġdida fejn jikkoeżistu s-serotipi 1 u 4.
(5)
Wara n-notifika tat-tifqigħat ta’ bluetongue f’nofs Awwissu u fil-bidu ta’ Settembru 2006 mill-Belġju, il-Ġermanja, Franza u l-Olanda, il-Kummissjoni emendat bosta drabi d-Deċiżjoni 2005/393/KE fir-rigward tad-demarkazzjoni taż-żoni ristretti kkonċernati.
(6)
Wara talba ssostanzjata ppreżentata minn Franza u mill-Ġermanja, huwa xieraq li d-demarkazzjoni taż-żona ristretta fi Franza u fil-Ġermanja tiġi emendata.
(7)
Wara t-tkabbir taż-żona ristretta fil-Ġermanja minħabba t-tifqigħat riċenti fil-Bavarja u fix-Schleswig-Holstein, huwa xieraq li jiġu ddemarkati ż-żoni ristretti fir-Repubblika Ċeka u fid-Danimarka.
(8)
Id-Deċiżjoni 2005/393/KE għandha tiġi emendata skond dan.
(9)
Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness I għad-Deċiżjoni 2005/393/KE hu emendat skond l-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 19 ta’ Ottubru 2007.

Labels: 0
3
6